Učenici 6.b i 6.c razreda!

U tjednu ponavljanja, pregledajte po datumima dokumente koji se nalaze na web stranici škole pod mojim imenom i prezimenom, a odnose se na vaš razred te provjerite imate li sve planove ploča u svojim bilježnicama.

Ovaj tjedan je i prilika da nadoknadite eventualne zaostatke i pošaljete mi ih u privatnoj poruci na Yammer.

Danas ćemo ponavljati gradivo o perfektu i pluskvamperfektu.

* pažljivo pročitajte i provjerite plan ploče o perfektu i pluskvamperfektu svojoj bilježnici s planom koji sam vam poslala u Word dokumentu na web stranici škole

Usmeno odgovorite na sljedeća pitanja (odgovore ne morate pisati u bilježnicu):

Što je perfekt?

Od čega se tvori perfekt?

Kakav je to krnji perfekt?

* provjerite jeste li riješili sve zadatke u RB na str. 41 i 42.

Što je pluskvamperfekt?

Kada se rabi pluskvamperfekt?

Od čega se tvori pluskvamperfekt?

Čime se može zamijeniti pluskvamperfekt, a da značenje ostane isto?

* provjerite jeste li riješili sve zadatke u RB na str. 49. i 50.

U bilježnicu napišite naslov: **Perfekt i pluskvamperfekt**

 **(ponavljanje)**

Riješite u bilježnicu sljedeće zadatke:

**1. Prepiši zadane stihove tako da prezent zamijeniš perfektom (U bilježnicu odmah piši stihove u perfektu.).**

STUDENI

Ili je studeno ili je hladno.

Kad je sunčano, idem na izlet.

Kad je maglovito, želim novi kaput.

Kad je kišovito, trebam novi kompjutor.

Kišovito, maglovito, vjetrovito…

I ponekad sunčano.

Tako je u jedanaestom mjesecu.

 Sanja Polak, *Dnevnik Pauline P.*

**2. Preoblikuj zadane rečenice.**

a) Danas sam pročitao zanimljivu knjigu.

 niječna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 upitna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Preporučio mi ju je očev prijatelj.

 niječna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 upitna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3 . Prepiši rečenice tako da glagole u perfektu preoblikuješ u glagole u pluskvamperfektu.**

 a) Zaustavio sam se ispred slastičarnice u gradu. \_\_\_\_\_\_\_\_\_\_\_\_\_\_\_\_\_\_\_\_\_

 b) Govorili su o zadatcima na natjecanju. \_\_\_\_\_\_\_\_\_\_\_\_\_\_\_\_\_\_\_\_\_

 c) Ona je dolazila svakoga jutra po novine. \_\_\_\_\_\_\_\_\_\_\_\_\_\_\_\_\_\_\_\_\_

 d) Pjevali ste najbolje do sada. \_\_\_\_\_\_\_\_\_\_\_\_\_\_\_\_\_\_\_\_\_

 e) Volio je piti domaći sok od bazge. \_\_\_\_\_\_\_\_\_\_\_\_\_\_\_\_\_\_\_\_\_

**4. Iz sljedećih rečenica ispiši radnje koje su se dogodile prije neke druge prošle radnje.**

 a) Kako bijaše obećao, tako i učini. \_\_\_\_\_\_\_\_\_\_\_\_\_\_\_\_\_\_\_

 b) Učinih tako jer me bijahu nagovorili. \_\_\_\_\_\_\_\_\_\_\_\_\_\_\_\_\_\_\_\_\_

 c) Dok bijasmo ručali, ona uđe u blagovaonicu sva uplakana. \_\_\_\_\_\_\_\_\_\_\_\_

 d) Bili smo gledali film, a Floki spavaše na pragu. \_\_\_\_\_\_\_\_\_\_\_\_\_\_\_\_\_

Riješene zadatke u bilježnici fotografiraj i pošalji u privatnoj poruci na Yammer do kraja današnjeg dana, 6.4.2020.